stanford-oval/wikipedia huggingface dataset:
Selena
רקע

לאחר שהקים להקה עם ילדיו, הפך אברהם קינטנייה ג'וניור למנהל הלהקה והחל לקדם אותה. הלהקה הקליטה אלבום עם פרדי רקורדס בשנת 1984, אך הוא מעולם לא יצא. לאחר מכן אברהם סיפק שתי הקלטות לדוגמה לבן של הבעלים של חברת התקליטים קארה רקורדס אשר החליט להחתים את הלהקה בחברה כאשר סלינה הייתה הזמרת המובילה בעוד שאר הלהקה התלוותה אליה בנגינה, כתיבה והפקה. בינתיים, מאני גוארה אשר היה חלק מהבעלים של קארה רקורדס החליט להקים חברה משלו והוא גם רצה את סלינה בחברה שלו. בעקבות כך סלינה הקליטה עבור גוארה שירים עד שנת 1988 אך ללא חוזה.
בריאיון אמר אביה של הזמרת כי הוא שכח מעניין חתימת החוזה וגוארה ניצל זאת ונתן לסלינה להמשיך להקליט שירים בעוד שהיא החלה לצבור פופולריות. באותה התקופה סוג'וזה בהאר ממייסדי סוני מיוזיק הקים חברת תקליטים חדשה תחת יוניברסל בשם EMI לטין. הוא הגיע לטקס פרסי הטחאנו של 1989 שם גילה את סלינה לראשונה בהאר רצה להחתים את סלינה בחברה בטענה שגילה את גלוריה אסטפן הבאה אף על פי שלא האמינו לו. בעקבות כך סוני מיוזיק רצו להחתים את הזמרת גם ונלחמו עליה מול EMI. בסופו של דבר, אביה של הזמרת החליט להחתים את הלהקה ב-EMI מכיוון ש-EMI האמינו שסלינה יכולה להשתלב גם בשוק הבין לאומי וגם כי הוא רצה שלידיו יהיו הראשונים לחתום בחברה זו.
מנהלי EMI הגישו בקשה לממונים עליהם שסלינה תקליט אלבום שמשלב גם שירים באנגלית. היא אף הציגה עבור מנהל חטיבת הפופ של EMI שלושה שירים באנגלית שהקליטה אך בסופו של דבר הבקשה נדחתה בטענה שהיא זקוקה לקהל מעריצים רחב יותר כדי למכור אלבום כזה. מנהלי EMI לעומת זאת היו בטוחים בהחלטתם וחשבו שההחלטה לדחות את הבקשה נבעה מהעובדה כי אף אחד לא הצליח להאמין שאישה מקסיקנית אמריקאית יכולה להצליח עם אלבום דו לשוני אם כי מנגד נטען שסלינה הוחתמה בחברה כדי לבסס את הצלחתה במקסיקו ובדרום אמריקה. במקור סלינה הייתה אמורה להקראות "Selena y Los Dinos" על שם הלהקה של אחיה אשר ליוו אותה בעבודות על האלבום והחתימו איתה ב-EMI אך EMI החליטו כי הקהל יתעניין בסלינה יותר כזמרת סולו מאשר חברה בלהקה ולכן החליטו לשווק אותה כזמרת סולו בעוד שאר הלהקה עבדה מאחוריי הקלעים על האלבום.
יצירת האלבום

במקור האלבום היה אמור לשלב שירים באנגלית על פי בקשת נשיא חברת התקליטים אך בסופו של דבר הבקשה נדחתה על ידי יוניברסל מיוזיק גרופ (ש-EMI הייתה חברת בת שלהם) בטענה כי "היא צריכה לבסס קודם את קהל מעריציה" ולכן זה עוד מוקדם מדי להוציא שירים באנגלית. אחיה של הזמרת, א.ב. קינטנייה השלישית שימש כמפיק של האלבום ובנוסף לכך הוא גם היה מעורב או כתב לבד את כל שירי האלבום ובנוסף לכך שאר אחיה של הזמרת עבדו גם על האלבום באספקטים נוספים תחת להקה שהם הרכיבו.
בנוסף לאחיה, סלינה גם עבדה עם הכותבים המקסיקנים אלחנדרו מונטיגלר וריינאלדו אורנלה. זו הייתה הפעם הראשונה בה סלינה עבדה תחת חברה גדולה ובכך ציפו לה הצלחה גדולה וגם תקווה לכך שתוכל להגיע אל קהלים בין לאומיים ולא רק לטינים.
הצלחה מסחרית

האלבום הגיע למקום השביעי במצעד האלבומים המקסיקני של בילבורד ובכך הפכה לאחת מהזמרות המצליחות ששרו מוזיקת טחאנו. בנוסף הזמרת גם זכתה בפרס "זמרת השנה" ובפרס "בדרנית השנה" בטקס פרסי מוזיקת הטחאנו. בנוסף היא הייתה מועמדת לפרס "שיר השנה" על סינגל הבכורה ולפרס נוסף על עוד אחד משירי האלבום.
בעקבות יציאת האלבום הזמרת צברה פופולריות רבה והפכה לסמל מין. בעקבות הצלחת האלבום סלינה והלהקה איתה עבדה החלו להתנסות בז'אנרים נוספים של קומביה ועם השנים הקומביה הפכה לסימן ההיכר של סלינה. מתוך האלבום יצאו 3 סינגלים: "Contigo Quiero Estar", "Mentiras" ו-"Sukiyaki" שהוא גרסת כיסוי לשיר יפני.
רשימת רצועות

| Selena> מס' | Selena> שם | Selena> משך | Selena>  | Selena>  | Selena>  | Selena>  | Selena>  | Selena>  | Selena>  |
| --- | --- | --- | --- | --- | --- | --- | --- | --- | --- |
| 1. | Tu Eres  | 2:53 |  |  |  |  |  |  |  |
| 2. | Sukiyaki  | 2:59 |  |  |  |  |  |  |  |
| 3. | Contigo Quiero Estar  | 4:06 |  |  |  |  |  |  |  |
| 4. | Besitos  | 2:23 |  |  |  |  |  |  |  |
| 5. | Ámame, Quiéreme  | 2:50 |  |  |  |  |  |  |  |
| 6. | Tengo Ganas De Llorar  | 3:16 |  |  |  |  |  |  |  |
| 7. | My Love  | 2:48 |  |  |  |  |  |  |  |
| 8. | Quiero Ser  | 2:22 |  |  |  |  |  |  |  |
| 9. | Mentiras  | 2:36 |  |  |  |  |  |  |  |
| 10. | No Te Vayas  | 2:28 |  |  |  |  |  |  |  |
| 11. | La Bamba  | 3:52 |  |  |  |  |  |  |  |
| 12. | Spoken Liner Notes By the Family (Selena - Selena 20 Years Of Music)  | 10:44 |  |  |  |  |  |  |  |
| משך כולל: | משך כולל: | 43:17 |  |  |  |  |  |  |  |
מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |
| --- | --- | --- |
|  ארצות הברית | מצעד האלבומים המקסיקניים האזוריים | 7 |
|   ‏‏‏  מצעדי סוף שנה (1990)> מדינה |   ‏‏‏  מצעדי סוף שנה (1990)> מצעד |   ‏‏‏  מצעדי סוף שנה (1990)> מיקום שיא |
| --- | --- | --- |
|  ארצות הברית | מצעד האלבומים המקסיקניים האזוריים | 7 |
הערות שוליים

1 2  Selena Y Los Dinos - Selena, Discogs (באנגלית)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy Like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz release group: 52c9d0fa-0c7c-4501-9174-3a27bbf9f2e4
פרדריק בייטס

פרדריק בייטס (באנגלית: Frederick Bates; 23 ביוני 1777 –  4 באוגוסט 1825) היה פוליטיקאי ומשפטן אמריקאי שכיהן כמושל השני של מדינת מיזורי בין השנים 1824–1825. טרם כהונתו כמושל היה שופט בבית המשפט העליון של טריטוריית מישיגן ומזכיר טריטוריית לואיזיאנה במינויו של הנשיא תומאס ג'פרסון.
ביוגרפיה

פרדריק בייטס נולד בשנת 1777 במחוז גוצ'לנד שבווירג'יניה, למשפחה שהחזיקה בעבדים. אף שהשתייך לקהילת הקווייקרים, בייטס ומשפחתו היו בעלי עבדים לאורך חייהם. הוא התחנך בביתו שבמטע בלמונט על ידי מורים פרטיים, ולאחר מכן למד בקולג' והתמחה בעריכת דין. בשנת 1797 עבר לדטרויט, וב-1803 התמנה למנהל הדואר הראשון של העיר.
בייטס החל את הקריירה הפוליטית שלו כשמונה לשופט בבית המשפט העליון הטריטוריאלי של טריטוריית מישיגן. ב-1807, בעקבות חשיפת הקנוניה של ארון בר, מינה אותו נשיא ארצות הברית תומאס ג'פרסון למזכיר טריטוריית לואיזיאנה ולרשום את זכויות הקרקע של הטריטוריה. במסגרת תפקידו היה גם מפקד המיליציה המקומית. הוא כיהן בתפקיד זה בסנט לואיס עד 1812 וסייע בהכרעה בסוגיות הקשורות לתביעות קרקע צרפתיות, ספרדיות ואמריקאיות שהתנגשו זו בזו לאחר חילופי השלטון באזור.
כאשר הפכה טריטוריית מיזורי לישות נפרדת מלואיזיאנה בשנת 1812, המשיך בייטס לכהן כמזכיר הטריטוריה. בשל היעדרויותיו התכופות של מושל הטריטוריה, ויליאם קלארק, שימש בייטס פעמים רבות כמושל דה פקטו.
באוגוסט 1824 נבחר בייטס למושל השני של מדינת מיזורי, אך כעבור שנה בלבד – באוגוסט 1825 – נפטר ממחלה קצרה, ככל הנראה דלקת ריאות, בצ'סטרפילד שבמיזורי. הוא נטמן בבית העלמין המשפחתי שלו באחוזת ת'ורנהיל ליד סנט לואיס.
הערות שוליים

↑  פרדריק בייטס, באתר "Find a Grave" (באנגלית)
| מושלי מיזורי מיזורי |
| --- | --- | --- |
| מושלי טריטוריית מיזורי | ג'יימס וילקינסון • מריווד'ר לואיס • בנג'מין הווארד • ויליאם קלארק |  |
| מושלי מדינת מיזורי | אלכסנדר מקניר • פרדריק בייטס • אברהם ויליאמס • ג'ון מילר • דניאל דנקלין • לילברן בוגס • תומאס ריינולדס • מרדית' מילס מרמדיוק • ג'ון אדוארדס • אוסטין קינג • סטרלינג פרייס • טראסטן פולק • הנקוק לי ג'קסון • רוברט מרסלוס סטיוארט • קלייבורן פוקס ג'קסון • המילטון רוואן גאמבל • וילארד פ. הול • תומאס קלמנט פלטשר • ג'וזף מקלרג • בנג'מין בראון • סילאס וודסון • צ'ארלס הנרי הרדין • ג'ון פלפס • תומאס תאודור קריטנדן • ג'ון מרמדיוק • אלברט מורהאוס • דייוויד פרנסיס • ויליאם ג'ואל סטון • לורנס סטיבנס • אלכסנדר דוקרי • ג'וזף פולק • הרברט האדלי • אליוט וולפולק מייג'ור • פרדריק גרדנר • ארתור הייד • סם ארון בייקר • הנרי קאולפילד • גאין ברספילד פארק • לויד סטארק • פורסט דונל • פיל דונלי • פורסט סמית' • פיל דונלי ג'יימס בלייר • ג'ון דלטון • וורן הרנס • קיט בונד • ג'וזף טיסדייל • קיט בונד • ג'ון אשקרופט • מל קרנהאן • רוג'ר וילסון • בוב הולדן • מאט בלאנט • ג'יי ניקסון • אריק גרייטנס • מייק פרסון • מייק קיהו |  |
| --- | --- |
בקרת זהויות :  GND: 102120899X  ISNI: 0000 0000 2953 8403  LCCN: n90649611  SNAC: w6f20hg1  VIAF: 63167084   WorldCat (עם VIAF): 63167084
ציפי חוטובלי

ציפי חוטובלי עם שגריר ארצות הברית בישראל, דייוויד פרידמן, מאי 2017
ציפי חוטובלי מעניקה לשגרירת ארצות הברית באו"ם ניקי היילי שרשרת עם תליון מוזהב מעיר דוד, עם סמל המנורה שנמצא בחפירות העופל ליד הכותל הדרומי של הר הבית, יוני 2017
חוטובלי עם נשיא המדינה ראובן ריבלין ורעייתו בבית הנשיא, בעת קבלת פנים לכבוד השנה החדשה עם הסגל הדיפלומטי בישראל, ספטמבר 2017
צפורה (ציפי) חוֹטוֹבֵלי (נולדה ב-2 בדצמבר 1978, ב' בכסלו ה'תשל"ט) היא שגרירת ישראל בממלכה המאוחדת. קודם לכן הייתה חברת הכנסת ושרה מטעם הליכוד. לפני כניסתה לפוליטיקה הייתה עורכת דין, פובליציסטית ואשת תקשורת.
ביוגרפיה

חוטובלי נולדה ברחובות. הוריה, גבריאל ורוזיקו, עלו לישראל מגאורגיה הסובייטית. למדה באולפנית בני עקיבא תל אביב.
שירתה בשירות לאומי במשך שנתיים, כמדריכה בבית הרב קוק וכשליחת הסוכנות היהודית באטלנטה.
סיימה בהצטיינות תואר ראשון ושני במשפטים באוניברסיטת בר-אילן. התמחתה במשרדו של עורך הדין רם כספי, המתמחה בדיני תאגידים ובשנת 2003 הוסמכה כעורכת דין. בשנים 2003–2005 ערכה את כתב-העת המשפטי של אוניברסיטת בר-אילן "מחקרי משפט", והחלה בלימודי דוקטורט באוניברסיטת תל אביב, בנושא הכיסא הדתי בבית המשפט העליון, אולם פרשה מהם בעקבות כניסתה לחיים הפוליטיים. בנוסף למדה יהדות במדרשת לינדנבאום ובמדרשה לבנות באוניברסיטת בר-אילן. במהלך לימודיה הייתה פעילה באיגוד הסטודנטים היהודים העולמי (WUJS) וייצגה את הארגון בוועידה בדרום אפריקה. שימשה גם כנציגת תנועת בני עקיבא העולמית בצרפת.
בשנת 2006 ראיין אותה דן מרגלית בתוכנית "ערב חדש", בנושא רווקות מאוחרת (היא הייתה אז בת 28). בעקבות הראיון היא צורפה כחברת פאנל לתוכנית "מועצת החכמים" של מרגלית בערוץ 10. עם חברי הפאנל באותה תקופה נמנו העיתונאים אמנון דנקנר, טומי לפיד, ארי שביט וגדעון לוי. חוטובלי ייצגה בתוכנית עמדות ימין והייתה בין מבקריה של ממשלת אולמרט בעקבות מלחמת לבנון השנייה. היא הביעה תמיכה בהפגנות חיילי המילואים וקראה להנהגת המדינה להתפטר.
באותה שנה החלה לכתוב טור דעה ב"מעריב" על הסוגיות הפוליטיות העכשוויות, ובשנים 2007–2008 הייתה בעלת טור ב-"nrg יהדות", אשר קישר בין נושאים ביהדות לבין האירועים העכשוויים. היא השתתפה במספר תוכניות טלוויזיה בערוץ 2: "עושים סדר" בהנחיית בן כספית, "מדברים אקטואליה" עם דליה נוימן ו"מדינת הלכה" עם אורי אורבך ושהרה בלאו. כן השתתפה כמנחה אורחת בתוכנית "הבית היהודי" בערוץ 1.
ביוגרפיה > קריירה פוליטית

בעקבות פנייתו של יו"ר האופוזיציה, בנימין נתניהו, הצטרפה חוטובלי לליכוד בנובמבר 2008 והתמודדה בפריימריז של המפלגה לקראת הבחירות לכנסת השמונה עשרה. בעקבות הפריימריז מוקמה חוטובלי במקום ה-18 ברשימת מפלגת הליכוד לכנסת. נבחרה לכנסת ה-18 והייתה צעירת חברי כנסת זו. היא נבחרה לשמש כיושבת ראש הוועדה לקידום מעמד האישה. העבירה את החוק המאריך (ללא תשלום) את חופשת הלידה מ-14 שבועות ל-26 שבועות (יחד עם דליה איציק) וחוק האוסר צילום נפגעי עבירות מין לשם פרסום התמונה בכלי התקשורת.
במישור המדיני הציעה חוטובלי להחיל את החוק הישראלי על יהודה ושומרון ולהעניק בהדרגה אזרחות ישראלית לפלסטינים המתגוררים שם, תוכנית שלפי תחשיבה תגדיל את שיעור המיעוט הערבי בישראל ל-30%.
בפריימריז, שנערכו בנובמבר 2012, נבחרה למקום ה-12 ברשימת הליכוד. בשל השריון לנשים היא קודמה למקום העשירי ברשימה וה-15 ברשימה המשותפת עם ישראל ביתנו. בבחירות לכנסת ה-19 נבחרה לכנסת ומונתה לסגנית שר התחבורה והבטיחות בדרכים. בדצמבר 2014 מונתה לסגנית שר המדע, הטכנולוגיה והחלל במסגרת ממשלת מעבר.
בבחירות המקדימות שנערכו בליכוד לקראת הבחירות לכנסת העשרים נבחרה חוטובלי למקום ה-15 ברשימה הארצית ומוקמה במקום ה-20 ברשימת הליכוד לכנסת. בשל הפרש הקולות הקטן בינה ובין אבי דיכטר (שעקב שריונים מוקם במקום ה-26) ובשל שיבושים בספירה, מיקומה נקבע סופית רק בתום סאגת ערעורים שנמשכה ארבעה שבועות, הובילה לבדיקה חוזרת של כל הטפסים, והגיעה עד לבית המשפט העליון.
ביוגרפיה > קריירה פוליטית > סגנית שר החוץ

במסגרת ממשלת ישראל ה-34 מונתה חוטובלי במאי 2015 לסגנית שר החוץ, כשאת תיק החוץ מחזיק ראש הממשלה נתניהו. בפגישה ראשונה עם עובדי משרד החוץ הציגה חוטובלי את גישתה המדינית: ”חשוב לומר – הארץ הזו היא כולה שלנו. לא הגענו לכאן כדי להתנצל על כך”. היא ציינה בהקשר זה את פירוש רש"י לפסוק הראשון של התורה.
בנובמבר 2017 התעוררה סערה לאחר שבמהלך ראיון אמרה שהמותחים עליה ביקורת בקרב יהודי ארה״ב לא שולחים את ילדיהם להילחם, ושרחבת עזרת ישראל בכותל המערבי ריקה רוב הזמן, משום שהכותל אינו מעניין את אנשי התנועה הרפורמית אלא מהווה עבורם הזדמנות להשגת הכרה. ראש ממשלת ישראל בנימין נתניהו גינה את דבריה. בעקבות זאת, פרסמה חוטובלי הבהרה ואמרה שהראיון היה אוהד ליהדות ארצות הברית, ושמותחי הביקורת לא ראו אותו אלא הסתפקו בשורה אחת ממנו.
בפריימריז שנערכו בליכוד לקראת הבחירות לכנסת ה-21 הוצבה חוטובלי במקום ה-17 ברשימה.
ב-21 בינואר 2020 מונתה חוטובלי לשרת התפוצות בממשלת המעבר.
ביוגרפיה > קריירה פוליטית > שרת ההתיישבות

ב-17 במאי 2020 מונתה במסגרת ממשלת ישראל השלושים וחמש לשרת ההתיישבות. ב-2 ביולי התפטרה מהכנסת במסגרת "החוק הנורווגי".
ביוגרפיה > קריירה פוליטית > שגרירת ישראל בממלכה המאוחדת

ב-2 באוגוסט 2020 מונתה לשגרירת ישראל בבריטניה, כמינוי פוליטי של הליכוד ובנימין נתניהו. לאחר חילופי השלטון ביוני 2021 ומעבר הליכוד לאופוזיציה, פורסם בעיתון הארץ כי שר החוץ יאיר לפיד רוצה למנות במקומה את יעל גרמן, אך הדבר לא יצא אל הפועל.
ב-9 בנובמבר 2021 ציפי חוטובלי פונתה מבית הספר לכלכלה של לונדון לאחר שבמקום הייתה הפגנה פרו-פלסטינית אלימה וקריאות גנאי לעברה.
ב-11 בינואר 2023 הוארכה כהונתה בשנה נוספת.
בינואר 2024, בתקופת מלחמת חרבות ברזל, התראיינה חוטובלי לתחנת הרדיו LBC ואמרה, בין השאר, "אחד הדברים שקלטנו הוא שבכל בית ספר, בכל מסגד ובכל בית שני יש גישה למנהרות, והם יעד למתקפה ישראלית". כשנשאלה אם זו למעשה קריאה להשמדת כל עזה, היא אמרה: "יש לך פתרון אחר?" דבריה צוטטו באתרים אנטי-ישראליים, ובאתר change.org נפתחה עצומה נגדה.
חיים אישיים

חוטובלי נשואה למשפטן, הסופר והמאמן למציאת זוגיות, אור אלון משנת 2013, ולהם שלוש בנות. הם התגוררו ברחובות לפני שעברו ללונדון.
אחיה הוא הרב ליאור לביא, חתנו של הרב אלישע וישלצקי.
הערות שוליים

↑  ציפי חוטובלי, באתר של הוצאת אוניברסיטת בר-אילן
↑  ציפי חוטובלי בעמוד חברי מערכת מחקרי משפט לדורותיהם, אתר כתב העת המשפטי מחקרי משפט
↑  פנחס וולף‏, ציפי חוטובלי ודני סימן הצטרפו לליכוד, באתר וואלה, 11 בנובמבר 2008
↑  אמנון מרנדה, אושר: תוארך חופשת הלידה ללא תשלום, באתר ynet, 18 במרץ 2010
↑  יהונתן ליס, אושר סופית: אסור לצלם נפגעי עבירות מין, באתר הארץ, 19 ביולי 2011
↑  כנס ירושלים, 16 בפברואר 2010."רעיון המדינה הפלסטינית נגנז" לדבריה, "בתהליך מדורג אפשר בהחלט לשקול להפוך את התושבות של אנשי יהודה ושומרון (דהיינו הפלסטינים) לאזרחות מלאה כולל הצבעה לכנסת".
↑  מתי טוכפלד, חוטובלי: גם סגנית־שר במשרד המדע והטכנולוגיה, באתר ישראל היום, 24 בדצמבר 2014
↑  הקולות נספרו: חוטובלי במקום ה-20
ע"א 656/15 אברהם דיכטר נ' ציפי חוטובלי ואחרים, ניתן ב-27 בינואר 2015
↑  אטילה שומפלבי, איתמר אייכנר, רועי ינובסקי וקובי נחשוני, מינויי נתניהו: מירי רגב שרת התרבות, דני דנון שר המדע והחלל, באתר ynet, 14 במאי 2015
↑  ברק רביד, חוטובלי השמיעה דבר תורה לדיפלומטים: כל הארץ ניתנה לנו על ידי בורא עולם, באתר הארץ, 21 במאי 2015
↑  גילי כהן, נתניהו נגד חוטובלי: "מגנה את דבריה הפוגעניים כלפי יהדות ארה"ב", באתר כאן – תאגיד השידור הישראלי, 23 בנובמבר 2017
↑  טל שלו‏, חוטובלי מבהירה: מאמינה בחשיבות הקשר עם יהדות ארה"ב, באתר וואלה, 23 בנובמבר 2017
↑  ניצן קידר, חוטובלי לערוץ 7: לא רציתי לפגוע, באתר ערוץ 7, 23 בנובמבר 2017
↑  אור יזרעאלי, ‏סבב מינוי השרים: חוטובלי לתפוצות, הנגבי לחקלאות, באתר "סרוגים", 20 בינואר 2020
↑  עטרה גרמן ואור יזרעאלי, ‏חוטובלי שרת ההתיישבות: הנגבי שר בלי תיק, באתר "סרוגים", 17 במאי 2020
↑  אריק בנדר, ‏השרה חוטובלי התפטרה מהכנסת במסגרת החוק הנורבגי, באתר מעריב אונליין, 2 ביולי 2020
↑   נעה לנדאוו יהונתן ליס, השרה חוטובלי מונתה לשגרירה בלונדון; הנגבי החליף אותה במשרד ההתיישבות, באתר הארץ, 2 באוגוסט 2020
↑   יהונתן ליס, לפיד רוצה להשיב את השגרירה בלונדון חוטובלי ולמנות במקומה את יעל גרמן, באתר הארץ, 25 ביוני 2021
↑  טל שלו‏, לפיד החליט: חוטובלי תמשיך לכהן כשגרירת ישראל בלונדון עד סוף המינוי, באתר וואלה, 29 באוגוסט 2021
↑  ציפי חוטובלי נמלטה מאימת המפגינים; צפו, באתר כיכר השבת, ‏2021-11-10 (ארכיון)
↑  כהונת השגרירה ציפי חוטובלי תוארך בשנה נוספת, באתר ערוץ 7, 11 בינואר 2023
↑   Controversial statements by Israel's UK Ambassador Tzipi Hotovely, סרטון בערוץ "TRT World", באתר יוטיוב (אורך: 04:18)
↑  Expel the Israeli Ambassador from the United Kingdom, באתר change.org, ‏14 בדצמבר 2023 (באנגלית).
↑  i24NEWS, Royaume-Uni : Une Pétition Demande L'expulsion De L'ambassadrice D'Israël - I24NEWS, באתר i24NEWS, ‏7 בינואר 2024 (בצרפתית)
↑  UK petition calls for expulsion of Israeli ambassador over using 'genocidal language', באתר "Middle East Monitor", ‏6 בינואר 2024 (באנגלית)
↑  מזל טוב: ציפי חוטובלי התחתנה עם אור אלון, באתר ערוץ 7, 27 במאי 2013
↑  מזל טוב: ציפי חוטובלי ילדה בת,  באתר כיפה, 18 ביוני 2018
↑  מאיר טרבלסי, עשה לך רב וקנה לך חיבור, באתר גילוי דעת, ‏11 בינואר 2021
| --- | --- |
בקרת זהויות :  NLI: 987007597840805171  VIAF: 64146462572527771142   WorldCat (עם VIAF): 64146462572527771142
Bidi Bidi Bom Bom

Bidi Bidi Bom Bom (בעברית: בידי בידי בום בום) הוא שירה של זמרת הפופ האמריקאית סלינה, אשר יצא לאור ב-13 באוגוסט 1994. השיר נכתב בספרדית ויצא כסינגל השני באלבום Amor Prohibido (מילולית: אהבה אסורה). שם השיר הוא צירוף מילים אונומטופי המרמז על פעימות הלב המואצות שחש אדם כשהוא נמצא ליד מושא אהבתו.
רקע וקליפ

"Bidi Bidi Bom Bom" נכתב על ידי סלינה, אחיה, מפיק המוזיקה אברהם אייזק קינטנייה (אנ') וזמר הליווי שלה פיט אסטודיל (אנ'). השיר הוא שיר קומביה מקסיקני עם השפעות רוק ספרדי ומקסיקני. השיר שימש במקור לבדיקות קול במהלך החזרות של הלהקה. לאחר מכן הפך להקלטה קצרה של סלינה על דג עליז ששוחה בחופשיות באוקיינוס. בהמשך שינה את ייעודו.
הווידאו קליפ הרשמי עוסק באהבה בין אישה היספנית לגבר לבן אמריקאי. הוא זכה לשבחים על מגוון הצלילים המוזיקליים ועל השפעותיו על המאזינים.
הצלחה

השיר הגיע למקום הראשון בבילבורד האמריקאי בקטגוריית השירים הלטינים. הוא נשאר שם במשך ארבעה שבועות רצופים והיה לסינגל השני של הזמרת אשר הגיע למקום הראשון בטבלה. לפי המוזיקולוג איאן סטיבנס השיר אף סימן את פריצת הפופ הלטיני. השיר נחשב לאחד החיבורים המוצלחים ביותר של סלינה, אחת ההקלטות הפופולריות ביותר שלה, והוא נחשב לאחד משיריה הבולטים. בעת ההיא סלינה החלה לצבור פופולריות ודירוג גבוהה בטבלאות המוזיקה הלטינית והוא תרם משמעותית להצלחתה המסחרית. הוא דורג במקום ה-54 ברשימת השירים הטובים ביותר בטקסס בכל הזמנים. הקלטת השיר בעת הופעתה באצטדיון אסטרודום שביוסטון, טקסס, נחשב לאחד מנקודות השיא בקריירה של סלינה.
לאחר שסלינה נורתה למוות בשנת 1995, שם השיר הפך לביטוי כדי לתאר ההערצה לזמרת. מאז מוזיקאים רבים ביצעו את השיר כמחווה לזמרת, בהם: ג'ניפר לופז וסלינה גומז.
מיקומי שיא

|   ‏‏‏  מצעדים ודירוגים (1994)> מדינה |   ‏‏‏  מצעדים ודירוגים (1994)> מצעד |   ‏‏‏  מצעדים ודירוגים (1994)> מיקום שיא |   ‏‏‏  מצעדים ודירוגים (1994)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 1 |  |
|  ארצות הברית | מצעד השירים המקסיקניים האזוריים | 4 |  |
|  ארצות הברית | מצעד שירי הפופ הלטיניים | 11 |  |
|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים המקסיקניים האזוריים | 8 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 7 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 9× (לטיני) | 540,000 |
 מכירות + הזרמת מדיה בלבד
הערות שוליים

↑  Selena - Bidi Bidi Bom Bom, Discogs (באנגלית)
↑  Gold & Platinum, RIAA (באנגלית)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy Like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz work: 812a52ea-6e4c-4e3d-b5ab-66ae96fe670f
Amor Prohibido

Amor Prohibido (בעברית: "אהבה אסורה") הוא אלבומה הרביעי של הזמרת המקסיקנית-אמריקאית סלינה, אשר יצא ב-13 במרץ 1994 על ידי חברת התקליטים EMI לטין. באותה התקופה לזמרת כבר היה קהל מעריצים מבוסס אך אלבום זה האדיר את שמה של הזמרת עוד יותר אף מקודם.
רקע

את שירי האלבום כתב אחיה של הזמרת א.ב קוונטילה אותם כתב ביחד עם ריקי ולה ופיט אסטודילו שהיו חלק מלהקת הלוס דינוס. האלבום נחשב לבעל סאונד בוגר יותר ומשלב בתוכו בנוסף למוזיקת הטחאנו המסורתית גם מוזיקת רנצ'אנו והיפ-הופ.
גם מוזיקת הטחאנו שאפיינה את אלבומיה הקודמים עברה מודרניזציה והותאמה לאותה תקופה תוך כי שנעשה שימוש בסינתיסייזרים ובסגנון פשטני יותר של המוזיקה.